stanford-oval/wikipedia huggingface dataset:
Kreikan presidentinvaalit
Luettelo presidentinvaaleista

Kreikassa on järjestetty tasavaltojen aikana seuraavat presidentinvaalit:
| Vaalit> Kreikan toinen tasavalta (1924–1935) | Päivä(t)> Kreikan toinen tasavalta (1924–1935) | Kierroksia> Kreikan toinen tasavalta (1924–1935) | Valittiin> Kreikan toinen tasavalta (1924–1935) | Äänet> Kreikan toinen tasavalta (1924–1935) | Kreikan toinen tasavalta (1924–1935) |
| --- | --- | --- | --- | --- | --- |
| Presidentinvaali 1924 | 25. maaliskuuta 1924 | 25. maaliskuuta 1924 | Pávlos Kountouriótis | 259/309 |  |
| Presidentinvaali 1926 | 4.–11. huhtikuuta 1926 | 4.–11. huhtikuuta 1926 | Theódoros Págkalos | 93,3 % |  |
| Presidentinvaali 1929 | 14. joulukuuta 1929 | 14. joulukuuta 1929 | Aléxandros Zaḯmis | 257/327 |  |
| Presidentinvaali 1934 | 19. lokakuuta 1934 | 19. lokakuuta 1934 | Aléxandros Zaḯmis | 197/329 |  |
Kreikan kolmas tasavalta (1974–)
| Presidentinvaali 1974 | 18. joulukuuta 1974 | 1 | Michaíl Stasinópoulos | 206/300 |  |
| Presidentinvaali 1975 | 19. kesäkuuta 1975 | 1 | Konstantínos Tsátsos | 210/300 |  |
| Presidentinvaali 1980 | 23. huhtikuuta – 5. toukokuuta 1980 | 3 | Konstantínos Karamanlís | 183/300 |  |
| Presidentinvaali 1985 | 17. maaliskuuta – 29. maaliskuuta 1985 | 3 | Chrístos Sartzetákis | 180/300 |  |
| Presidentinvaali 1990 | 19. helmikuuta – 4. toukokuuta 1990 | 5 | Konstantínos Karamanlís | 153/300 |  |
| Presidentinvaali 1995 | 24. helmikuuta – 8. maaliskuuta 1995 | 3 | Konstantínos Stefanópoulos | 181/300 |  |
| Presidentinvaali 2000 | 8. helmikuuta 2000 | 1 | Konstantínos Stefanópoulos | 269/300 |  |
| Presidentinvaali 2005 | 8. helmikuuta 2005 | 1 | Károlos Papoúlias | 279/300 |  |
| Presidentinvaali 2010 | 3. helmikuuta 2010 | 1 | Károlos Papoúlias | 266/300 |  |
| Presidentinvaali 2014–2015 | 17. joulukuuta 2014 – 18. helmikuuta 2015 | 4 | Prokópis Pavlópoulos | 233/300 |  |
| Presidentinvaali 2020 | 22. tammikuuta 2020 | 1 | Katerína Sakellaropoúlou | 261/300 |  |
| Presidentinvaali 2025 | 25. tammikuuta – 12. helmikuuta 2025 | 4 | Konstantínos Tasoúlas | 160/300 |  |
Kenya Broadcasting Corporation

| Kenya Broadcasting Corporation |
| --- | --- |

Yritysmuoto:  valtionyhtiö
Toimiala:  radio- ja televisiotoiminta
Omistaja:  Kenian valtio
Kotisivu:  www.kbc.co.ke
Infobox OKVirheellinen NIMI-arvo: 
Kenya Broadcasting Corporation (KBC) on Kenian valtion omistama mediaorganisaatio. Yhtiö lähettää englanniksi ja swahiliksi ja muilla kielillä, joista yhtiö voi päättää. Yhtiö omistaa 15 radiokanavaa ja kolme televisiokanavaa.
Aiheesta muualla

Viralliset verkkosivut
Liettualais-valkovenäläinen sosialistinen neuvostotasavalta

| Liettualais-valkovenäläinen sosialistinen neuvostotasavalta Сацыялістычная Савецкая Рэспубліка Літвы і Беларусі Lietuvos ir Baltarusijos socialistinė tarybų respublika Litewsko - Białoruska Socjalistyczna Republika Radziecka Социалистическая Советская Республика Литвы и Белоруссии סאָציאַליסטישער סאָוועטישער רעפובליק פון ליטע און ווײַסרוסלאַנד > 1919–1919 |
| --- | --- |
  lippu 
   Liettualais-valkovenäläisen SNT:n suunniteltu raja sinisellä. 
Valtiomuoto:  sosialistinen neuvostotasavalta
Valtionpäämies:  Hallituksen puheenjohtaja Vincas Mickevičius-Kapsukas
Pääkaupunki:  Vilna, Minsk, Smolensk
Historia:  
– perustettu:  17. helmikuuta 1919
– hajonnut:  25. elokuuta 1919
Kielet:  liettua, valkovenäjä, jiddiš, puola ja venäjä
Edeltäjä(t):   Liettuan SNT    Valko-Venäjän SNT
Seuraaja(t):   Liettuan tasavalta    Puolan tasavalta    Valko-Venäjän SNT
Liettualais-valkovenäläinen sosialistinen neuvostotasavalta (liett. Lietuvos–Baltarusijos Tarybinė Socialistinė Respublika, valkoven. Літоўска–Беларуская Савецкая Сацыялістычная Рэспубліка, LBSSR) oli lyhyen aikaa vuonna 1919 toiminut neuvostotasavalta. Liettuan–Neuvosto-Venäjän sodan aiheuttamien sotilaallisten vaikeuksien edessä liettualaiset, valkovenäläiset ja venäläiset kommunistit yhdistivät Liettuan neuvostotasavallan ja Valko-Venäjän neuvostotasavallan yhdeksi neuvostotasavallaksi. Liettuan ja Valko-Venäjän alueiden yhteinen hallinto oli perua Venäjän keisarikunnan ajalta, jolloin maat olivat muodostaneet keisarikunnan luoteiset provinssit. Liettualais-valkovenäläisen neuvostotasavallan johtajana toimi liettualainen kommunisti Vincas Mickevičius-Kapsukas, joka oli aiemmin johtanut Liettuan neuvostotasavaltaa. Myös Liettuan ja Valko-Venäjän kommunistiset puolueet yhdistettiin Liettuan ja Valko-Venäjän kommunistiseksi puolueeksi, vaikkakin vain vuotta myöhemmin puolueet jatkoivat toimintaansa erillään.
Puolan–Neuvosto-Venäjän sodassa huhtikuussa 1919 Puolan armeija valtasi Liettuan pääkaupungin Vilnan Vilnan offensiivissa ja Valko-Venäjän pääkaupungin Minskin Operaatio Minskissä. 25. elokuuta 1919 Liettualais-valkovenäläinen SNT hajosi ja sen seuraajiksi tulivat Liettuan tasavalta, Valko-Venäjän sosialistinen neuvostotasavalta ja Puolan tasavalta.
Sulasol

| Sulasol ry |
| --- | --- |

Perustettu:  1922
Toimiala:  harrastemusiikki
Kotipaikka:  Helsinki
Jäsenmäärä:  9 000
Toiminnanjohtaja:  Aino Herranen
Puheenjohtaja:  Tomi-Pekka Niukkanen
Jäsenlehti:  Sulasol
Aiheesta muualla
Sivusto
Infobox OKNimi-testi OK: 
Sulasol ry eli Suomen Laulajain ja Soittajain Liitto on vuonna 1922 perustettu suomalainen harrastemusiikkijärjestö. Järjestöön kuuluu noin 300 kuoroa ja orkesteria, joiden kautta Sulasolilla on noin 9 000 henkilöjäsentä. Sulasolin piirissä toimii kuusi musiikinalakohtaista erikoisliittoa: Suomen Mieskuoroliitto, Suomen Naiskuoroliitto, Nuorten Kuoroliitto, Rytmisen kuoromusiikin liitto, Sekakuoroliitto ja Soitinmusiikkiliitto. Lisäksi Sulasolin piirissä toimii 17 itsenäistä alueellista piirijärjestöä.
Sulasolin keskeisenä tavoitteena on musiikin harrastamisen mahdollisuuksien edistäminen ja musiikinharrastajien edunvalvonta. Järjestö koordinoi koulutustoimintaa, järjestää musiikkijuhlia sekä julkaisee neljä kertaa vuodessa ilmestyvää jäsenlehteä, jonka levikki on noin 10 800 kappaletta. Lisäksi Sulasol on Suomen aktiivisin kuoromusiikin kustantaja ja välittäjä.
Sulasolin puheenjohtaja on Tomi-Pekka Niukkanen, taiteellinen johtaja Paavo Hyökki ja toiminnanjohtaja Aino Herranen.
Sulasol on järjestänyt valtakunnallisia laulu- ja soittojuhlia vuodesta 1934 alkaen. Nykyisin juhlat järjestetään viiden vuoden välein. Edelliset laulu- ja soittojuhlat järjestettiin Kuopiossa 7.–10. kesäkuuta 2012, Hämeenlinnassa 12.–14. toukokuuta 2017 ja Jyväskylässä 9.–12. kesäkuuta 2022.
Aiheesta muualla

Sulasol ry – kotisivu
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO)  Yhdysvallat 
Henkilöt:  Yle  Uppslagsverket Finland 
Muut:  MusicBrainz label
Little Feat

Little Feat vuonna 1975.
Little Feat on Kaliforniassa vuonna 1969 perustettu bluesrockyhtye, jonka musiikissa on monipuolisesti blues-, R&B-, country- ja rock and roll -vaikutteita. Yhtye saavutti suosiota 1970-luvulla. Se piti taukoa 1980-luvun alussa ja on jatkanut vuoden 1987 jälkeen levyttämistä ja konsertointia. Little Featia pidetään soittoteknisesti poikkeuksellisen taitavana yhtyeenä.
Historia

Little Featin perustajajäsenet Lowell George (laulu, kitara ja slide-kitara) ja Roy Estrada (bassokitara) soittivat 1960-luvun lopulla Frank Zappan The Mothers of Inventionissa. George jätti Mothers of Inventionin Zappan aloitteesta ja perusti Little Featin vuonna 1969 yhdessä Estradan sekä rumpali Richie Haywardin ja kosketinsoittaja Billy Paynen kanssa.
Yhtyeen kaksi ensimmäistä albumia Little Feat (1971) ja Sailin’ Shoes (1972) saivat kriitikoilta tunnustusta mutta eivät vielä myyneet hyvin. Estrada jätti yhtyeen, ja hänen tilalleen bassokitariksi otettiin Kenny Gradney. Samalla yhtyeeseen liittyivät myös kitaristi Paul Barrére ja lyömäsoittaja Sam Clayton, joiden myötä yhtyeen musiikki sai funkimman ilmeen.
Kolmannella albumillaan Dixie Chicken (1973) Little Feat sai kuulijakuntaa maan etelä- ja itärannikoilla. Yhtye jatkoi toimintaansa kuitenkin Kaliforniassa, sillä sen jäsenet työskentelivät siellä studiomuusikoina.
Lowell Georgen epävakaa käytös ja huumeidenkäyttö alkoivat vaivata yhtyeen muita jäseniä, ja Barréresta ja Paynesta tuli Little Featin ensisijaiset lauluntekijät albumin Feats Don’t Fail Me Now (1974) jälkeen. Heidän myötään yhtyeen seuraavalle albumille The Last Record Album (1975) tuli improvisointia ja jazz-vaikutteita. Albumilla Time Loves a Hero (1977) Georgen rooli laulunkirjoittajana vähentyi entuudestaan, ja ensimmäisestä kertaa hän ei ollut edes yhtyeen pääasiallinen laulusolisti. Hän osoitti tyytymättömyyttään erityisesti fuusiojazz-vaikutteista instrumentaalikappaletta "Day at the Dog Races" kohtaan. Seuraavana vuonna yhtye julkaisi arvostetun livealbumin Waiting for Columbus, jonka materaali muodostui erityisesti elokuussa 1977 Lontoossa ja Washingtonissa pidetyistä konserteista. Georgelta ilmestyi sooloalbumi Thanks I’ll Eat It Here alkuvuodesta 1979. Sen jälkeen hän kertoi Little Featin hajonneen ja lähti soolokiertueelle, jonka aikana hän kuoli sydänkohtaukseen. Little Feat julkaisi vielä albumin Down on the Farm (1979), jolla on myös Georgen viimeiseksi jäänyttä soittoa, laulua ja kappaleita, sekä kokoelman Hoy-Hoy! (1981) ennen jäämistään tauolle.
Seitsemän vuoden tauon jälkeen Payne, Barrére, Hayward, Gradney ja Clayton jatkoivat Little Featin toimintaa vuonna 1988. Mukaan tulivat myös laulaja-kitaristi Craig Fuller ja kitaristi Fred Tackett. Paluualbumi Let It Roll (1988) myi kultaa. Seuraavat albumit myivät kerta kerralta vähemmän, mutta yhtye säilyi suosittuna konserttiesiintyjänä. Hayward kuoli vuonna 2010, ja hänen tilalleen rumpaliksi tuli Gabe Ford. Paul Barrére kuoli 2019. Little Feat on kuitenkin jatkanut levyttämistä ja konsertointia 2020-luvulle asti. Yhtye on julkaissut studioalbumien lisäksi useita livealbumeja.
Diskografia > Studioalbumit

Little Feat (1971)
Sailin' Shoes (1972)
Dixie Chicken (1973)
Feats Don't Fail Me Now (1974)
The Last Record Album (1975)
Time Loves a Hero (1977)
Down on the Farm (1979)
Let It Roll (1988)
Representing the Mambo (1990)
Shake Me Up (1991)
Ain't Had Enough Fun (1995)
Under the Radar (1998)
Chinese Work Songs (2000)
Kickin' It at the Barn (2003)
Join the Band (2008)
Rooster Rag (2012)
Sam's Place (2024)
Aiheesta muualla

Kuvia tai muita tiedostoja aiheesta Little Feat Wikimedia Commonsissa
Hartwall Jaffa

| Hartwall Jaffa |
| --- | --- |

 Greipin- ja appelsiininmakuiset Hartwall Jaffat
Tyyppi:  virvoitusjuoma
Valmistaja:  Hartwall
Valmistus aloitettu:  1949
Maku:  Appelsiini, sekä useita muita
Infobox OKNimi-testi OK: 
Hartwall Jaffa on suomalaisen Hartwallin valmistama virvoitusjuomasarja, johon sisältyy 12 erilaista makua. Tunnetuin maku on appelsiini, joka tuli markkinoille jo vuonna 1949. Jaffa on kuulunut pitkään Suomen suosituimpiin virvoitusjuomiin. Ingman valmistaa Hartwall Jaffa -appelsiinilimonadijäätä ja -appelsiinikermajäätelöä. Hartwall ei omista käyttöoikeutta Jaffa-sanaan, joten jaffa-nimellä myydään myös muiden valmistajien virvoitusjuomia sekä muitakin tuotteita (esim. Jaffa-keksit).
Tuotteet

Hartwall Jaffa Ananas Sokeriton
Hartwall Jaffa Appelsiini
Hartwall Jaffa Appelsiini Sokeriton
Jaffa Booster Appelsiini
Jaffa Booster Ananas
Jaffa Booster Vihreä mandariini
Hartwall Jaffa Greippi Sokeriton (ent. Hartwall Grape)
Hartwall Jaffa Hedelmäpommi Sokeriton
Hartwall Jaffa Italia (ent. Hartwall Jaffa Veriappelsiini)
Hartwall Jaffa Jouluomena (sesonkituote, myynnissä syyskuun alusta joulukuun loppuun)
Hartwall Jaffa Lime-Verigreippi Sokeriton
Hartwall Jaffa Palma (ent. Hartwall Jaffa Sitruuna)
Hartwall Jaffa Sitrus Sokeriton (myynnissä vain Lidlissä)
Hartwall Jaffa Vihreä Omena Sokeriton (myynnissä vain K-ruokakaupoissa)
Hartwall Jaffa Mustikka-vadelma Sokeriton
Hartwall Jaffa Karibia Sokeriton
Hartwall Jaffa Kirsikka Sokeriton
Hartwall Jaffa Juicy Vadelma-Sitrus
Hartwall Jaffa Juicy Mango
Hartwall Jaffa Juicy Karhunvatukka
Hartwall Jaffa Juicy Ananas-Passion
Markkinoilta poistuneita Jaffoja

Hartwall Jaffa Aprikoosi
Hartwall Jaffa Aurinkohedelmät
Hartwall BlackCurrant
Hartwall Jaffa Greippi Light (ent. Hartwall Jaffa Valkoinen Greippi Light)
Hartwall Jaffa Jackfruit
Hartwall Jaffa Jää Lime-Greippi
Hartwall Jaffa Jää Sitrus
Hartwall Jaffa Jää Tangeriini Light
Hartwall Jaffa Luomuomena
Hartwall Jaffa Mango-Passion-Ananas
Hartwall Jaffa Meloni-Appelsiini Light
Hartwall Jaffa Musta Appelsiini
Hartwall Napapiirin Jaffa
Hartwall Jaffa Omena-Inkivääri
Hartwall Jaffa Persikka Jääteejuoma
Hartwall Jaffa Pitahaya Light (ent. Hartwall Jaffa Kielletty Hedelmä Light)
Hartwall Jaffa Plus C Mandariini
Hartwall Jaffa Plus C Veriappelsiini
Hartwall Jaffa Pomelo
Hartwall Jaffa Sitrus Light
Hartwall Jaffa Sitruuna-Kiwi
Hartwall Jaffa Smoothie Mansikka-Banaani
Hartwall Jaffa Smoothie Persikka-Appelsiini
Hartwall Jaffa Super Appelsiini
Hartwall Jaffa Super Kesähedelmät
Hartwall Jaffa Super Marja
Hartwall Jaffa Super Sitrus
Hartwall Jaffa Super Veriappelsiini
Hartwall Jaffa Tropiikin Guava Light
Hartwall Jaffa Verigreippi Light
Hartwall Jaffa Vihreä Mandariini
Hartwall Jaffa Yuzu Booster Lightning
Hartwall Jaffa Zombie Marja
Hartwall Jaffa Vesimelooni-vadelma
Hartwall Jaffa Mustikka
Aiheesta muualla

Hartwall Jaffan esittely Hartwallin kotisivuilla
Wikimedia Commonsissa on kuvia tai muita tiedostoja aiheesta .
1960–70-luvun Hartwall Jaffa -pullo.
Entisen tuoteilmeen (2010) mukainen Hartwall Jaffa muikkujen kera.
Mustikan ja jouluomenan makuisia Hartwall Jaffoja myynnissä vuonna 2019.
Hartwall Jaffa Musta Appelsiini on  yksi myynnistä poistuneista tuotteista
Airbus A350 XWB

| Airbus A350 XWB |
| --- | --- |

 Airbus A350-900XWB laskeutumassa ensilennoltaan 14. kesäkuuta 2013
Tyyppi:  matkustajalentokone
Valmistaja:  Airbus SE
Ensilento:  14. kesäkuuta 2013
Esitelty:  2014 (-900) 2017  (-1000)
Tila:  tuotannossa
Valmistusmäärä:  622 (10/2024) 
Valmistusvuodet:  2013–
A350-900-koneen economy-luokan matkustamoa.
French Bee-yhtiön Airbus A350:n (F-HREU, ent. F-WYYB) ohjaamo.
Yksityiskohta Airbus A350-liikennelentokoneen ECAM-näytöstä. Tässä simuloidussa esimerkissä useiden järjestelmävikojen takia koneen ohjaimet ovat siirtyneet suoratoimitilaan (direct law). Tästä seuraa muun muassa ohje noudattaa lentoliikkeissä erityistä varovaisuutta, sillä normaalit fly-by-wire-suojaukset eivät ole käytettävissä.  Lisäksi koneen GPS-lähestymisvalmius on laskenut (RNP AR CAPABILITY LOST), älykäs automaattijarrutus ei toimi ja jarrut ovat ylikuumenneet (BRAKES HOT, BTV FAULT) ja vähennetty ylösvetoteho ei ole käytettävissä (GA SOFT FAULT). ECAM-järjestelmä, joka valvoo koneen komponentteja ja antaa toimintaohjeita vikatilanteissa, esiteltiin vuonna 1982 A310-koneessa.
Finnairin käyttämä A350-900-simulaattori ("A350-2", uudempi kahdesta) pysäköitynä Hongkongin lentoasemalle.
Airbus A350 XWB on Airbusin valmistama kaksimoottorinen, laajarunkoinen pitkän matkan matkustajalentokone.
Tilaukset ja toimitukset

Ensimmäisen kymmenen A350-lentokoneen tilauksen teki espanjalainen Air Europa joulukuussa 2004. Myöhemmin lentokonetta tilasi myös muun muassa Finnair. Uuden version ensimmäinen tilaaja oli Singapore Airlines, joka tilasi kaksikymmentä A350-900 -mallista konetta heinäkuussa 2006 ja varasi lisäksi 20 optiota. Finnair oli ensimmäinen, joka muutti alkuperäisen mallin tilauksen uuden mallin tilaukseksi sovittuaan koneen uudelleen suunnittelun aiheuttaman viivästyksen aiheuttamista korvauksista Airbusin kanssa. Tässä yhteydessä Finnair kasvatti tilaustaan yhdeksästä yhteentoista ja varasi lisäksi 8 optiota. Koneesta on sitovia tilauksia marraskuussa 2017 48 eri yhtiöltä yhteensä 888 kpl, ja elokuuhun 2021 mennessä koneita oli valmistettu yhteensä 440 kpl.
Ensimmäinen kone luovutettiin Qatar Airwaysille joulukuussa 2014. Käyttöön se otettiin tammikuussa 2015. Finnairin ensimmäinen A350-kone laskeutui Helsinki-Vantaalle 7. lokakuuta 2015. Heinäkuussa 2023 Finnairin OH-LWB oli lentotunneissa mitattuna maailmanlaajuisesti eniten lentänyt A350-yksilö. Yhtiö käyttää A350-tyyppikoulutukseen CAE:n valmistamia 7000XR-sarjan simulaattoreita, joita sillä on 2 kpl. Ensimmäinen näistä tuli käyttöön maaliskuussa 2017.
Tyypit

Koneesta oli alun perin tarjolla kolme erikokoista versiota: kaksiluokkaisena noin 312-paikkainen A350-800, 366-paikkainen A350-900 ja 412-paikkainen A350-1000. A350-800 peruttiin syyskuussa 2014 vähäisen tilausmäärän johdosta ja tilaajille tarjottiin joko suurempaa A350-900 -mallia tai uusilla moottoreilla varustettua A330-800 -mallia. Lisäksi tarjolle tulee rahtiversio A350F (vuodesta 2025), erityisen pitkän kantomatkan (17 960 km) omaava A350-900ULR sekä A350-900ULR:ään perustuva yksityiskoneversio ACJ350 XWB. Air France-KLM-yhteenliittymä ilmoitti 12. huhtikuuta 2022 tilanneensa neljä A350F-rahtikonetta. Muita alkuvaiheen A350F-asiakkaita ovat Air Lease, CMA CGM, Singapore Airlines ja Etihad Airways.  Myös Cathay Pacific Cargo tilasi A350F:ää joulukuussa 2023. Tilaus kattaa kuusi konetta. Koneeseen tulee maailman suurin rahtiovi. Se on myös markkinoiden ensimmäinen puhtaasti komposiittirunkorakenteinen rahtiliikennekone. Käyttöönotto tapahtunee vuoden 2026 alkupuolella.
Onnettomuudet ja vaaratilanteet

Toistaiseksi vain yksi A350-kone on tuhoutunut lento-onnettomuudessa.
Japan Airlinesin lento 516 (A350-941) törmäsi 2. tammikuuta 2024 laskeutuessaan Tokion kansainväliselle lentoasemalle (Hanedan lentoasemalle) rannikkovartioston lentokoneeseen ja syttyi tuleen. Kaikki koneessa olleet (367 matkustajaa ja 12 miehistön jäsentä) evakuoitiin, mutta kone tuhoutui. Rannikkovartioston kone oli DHC-8-tyyppiä, ja siinä oli kuusi ihmistä; vain yhden kerrotaan pelastuneen.
Teknisiä tietoja

|  | Airbus A350-800 | Airbus A350-900 | Airbus A350-1000 | vertailu Boeing 787-8 | vertailu Boeing 787-9 |
| --- | --- | --- | --- | --- | --- |
| Pituus: | 60,6 m | 66,9 m | 73,9 m | 55,5 m | 62,0 m |
| Korkeus: | 17,1 m | 17,1 m | 17,1 m | 16,5 m | 16,5 m |
| Siipien kärkiväli: | 64,75 m | 64,75 m | 64,75 m | 58,8 m | 60,0 m |
| Suurin lentoonlähtöpaino: | 245 000 kg | 265 000 kg | 295 000 kg | 216 500 kg | 226 800 kg |
| Suurin laskeutumispaino: | 205 000 kg | 207 000 kg | 223 000 kg | 172 000 kg | 193 000 kg |
| Polttoainekapasiteeetti: | 141 000 kg | 141 000 kg | 156 000 kg | 126 000 kg | 139 000 kg |
| Istuimet: | 312 / 270 kaksi / kolme luokkaa | 366 / 314 kaksi / kolme luokkaa | 412 / 350 kaksi / kolme luokkaa | 223 kolme luokkaa | 259 kolme luokkaa |
| Moottorit: | Trent XWB | Trent XWB 84 | Trent XWB 97 |  Trent 1000 tai GEnx |  Trent 1000 tai GEnx |
| Lentonopeus: | 0,89 Mach | 0,89 Mach | 0,89 Mach | 0,85 Mach | 0,85 Mach |
Suurin lentokorkeus:: 13,1 km
| Lentomatka¹: | 15 400 km | 15 000 km | 15 500 km | 15 700 km | 15 400 km |
| Valmistumisvuosi: | valmistus peruutettu | 2014  | 2017  |  2011 | 2014 |
Lähde: Airbus
Aiheesta muualla

Kuvia tai muita tiedostoja aiheesta Airbus A350 XWB Wikimedia Commonsissa
Airbus: A350 esittelysivu (Arkistoitu – Internet Archive) (englanniksi)
Aurinkomatkat: A350 esittelysivu (Arkistoitu – Internet Archive) (suomeksi)
Finnair: A350 esittelysivu (suomeksi)
Kerasochóri

| Kerasochóri Κερασοχώρι |
| --- | --- |
 Kerasochórin kylä.
 Kerasochóri
 Koordinaatit: 39°00′19″N, 21°38′18″E 
Valtio:  Kreikka
Alue:  Keski-Kreikka
Alueyksikkö:  Evrytanía
Kunta:  Ágrafa
Kunnallisyksikkö:  Víniani
Hallinto:  
 – Asutustyyppi:  kylä
 – Kallikrates-koodi:  3002010101
Väkiluku (2011):  174
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kerasochóri (kreik. Κερασοχώρι; kath.kreik. Κερασοχώριον, Kerasochórion) on Kreikan kylä, joka kuuluu hallinnollisesti Ágrafan kuntaan, Evrytanían alueyksikköön ja Keski-Kreikan alueeseen. Aiemmin kylä kuului Vínianin kuntaan ja vuodesta 2011 lähtien Ágrafan kunnan Vínianin kunnallisyksikköön. Kylän väkiluku on 174 (vuonna 2011). Kerasochóri on Ágrafan kunnan kuntakeskus.
Kerasochóri sijaitsee noin 17 kilometriä Evrytanían hallinnollisesta keskuksesta Karpenísista luoteeseen. Se muodostaa myös laajemman kyläyhdyskunnan (Τοπική Κοινότητα Κερασοχωρίου, Topikí Koinótita Kerasochoríou), johon kuuluvat varsinaisen Kerasochórin kylän lisäksi Agía Triáda, Kréntis ja Skamniá. Koko yhdyskunnan väkiluku on 473.
Kylän nähtävyyksiin kuuluu muun muassa Pyhän Paraskevan (Agía Paraskeví) kirkko.
Oskar Lindberg (muusikko)

| Oskar Lindberg |
| --- | --- |
 Oskar Lindberg
Henkilötiedot
Muut nimet:  Oskar Fredrik Lindberg
Syntynyt: 23. helmikuuta 1887 Gagnef, Ruotsi
Kuollut: 10. huhtikuuta 1955 (68 vuotta) Tukholma, Ruotsi
Oskar Fredrik Lindberg (23. helmikuuta 1887 Gagnef, Taalainmaa – 10. huhtikuuta 1955 Tukholma) oli ruotsalainen säveltäjä, kirkkomuusikko ja musiikkipedagogian  professori. Hän oli Ruotsin 1900-luvun keskeisiä musiikkihahmoja. Hän toimi professorina ja Tukholman musiikkikorkeakoulun opettajana ja oli 1930–1940-luvuilla toteutuneessa kirkkomusiikin uudistustyössä keskeisiä hahmoja. Samalla hän oli Tukholman Engelbrektinkirkon urkuri vuodesta 1914.
Ruotsin kirkon virsikirjassa on kymmenen Lindbergin sävellystä. Sävellystyyliltään hän oli kansallisromantikko. Suomessa hänen laajasta sävellystuotannostaan tunnetaan yleisesti vain urkusävellys "Vanha virsi Taalainmaan karjamajoilta". Tämä koraalimelodia, joka tunnetaan ruotsiksi nimeltä "Gammal fäbodpsalm från Dalarna" tai "Psalm från Älvdalsåsen", on tullut tunnetuksi Lindbergin urkusovituksena.
Sävelmää on Ruotsissa kauan toivottu myös virsikirjaan, niin myös nykyisen, vuonna 1986 hyväksytyn virsikirjan valmistelun aikana. Virsikomitea toivoikin melodiaan sopivaa tekstiä, ”lohdutuksen ja toivon virttä”, ja runoilija Eva Norberg Hagberg kirjoitti vuonna 1984 komitean toivoman tekstin. Se on Ruotsin kirkon virsikirjassa virsi 629 "Så kort var den fröjd som i världen jag fann" (Anna-Mari Kaskisen suomentamana "Vain tuokion onnea toi maailma"). Virrelle valittiin kuitenkin toisinto koraalista, joka myös on toisinto Älvdalenista, Taalainmaalta, Morasta luoteeseen, koska se soveltuu paremmin seurakuntavirren sävelmäksi kuin tunnetumpi sävelmä, Fäbodapsalm.
Luettelo Lindbergin säveltämistä virsistä virsikirjoissa Den svenska psalmboken (1986) ja Ruotsin kirkon virsikirja (2003)

| Numero | Alkusanat ruotsiksi | Alkusanat suomeksi | Virren kirjoittaja | Suomentaja |
| --- | --- | --- | --- | --- |
| 164 | På tröskeln till Marias hem | Marian kotiovella | Bo Hallberg 1984 | Pekka Kivekäs 1998 |
| 206 | Herre, jag vill bida | Portillesi, Herra, odottamaan jään | Hans Öberg 1935, 1936 | Anna-Maija Raittila 1996 |
| 210 | Jag lyfter ögat mot himmelen | Nyt kohti taivasta katselen | Johan L. Runeberg 1857 | Anna-Mari Kaskinen 1998 |
| 232 | Fräsare, du som äger läkedomen | Vain sinä tunnet minut, Vapahtaja | Kirsten D. Aagaard Hansen 1877 | Anna-Maija Raittila 1984 |
| 233 | Fader, du vars hjärta | Herra, kätket sydämeesi | Emil Liedgren 1910 | Anna-Maija Raittila 1999 |
| 267 | Bed för mig, Herre kär | Käy tänne, Auttaja | Anders Frostenson 1936, 1980 | Pekka Kivekäs 1998 |
| 393 | Du öppnar, o evige Fader | Nyt kaikkia hoivaasi kutsut | Anders Frostenson 1936 | Anna-Mari Kaskinen 1996 |
| 495 | I öster stiger solen opp | Idästä nousee päivän koi | Bernhard S. Ingemann 1837 | Niilo Rauhala 1996 |
| 527 | Det spirar i Guds örtagård | On Herran yrttitarhassa | Samuel Gabrielsson 1910 | Niilo Rauhala 1996 |
| 573 | Jag ber om hjälp till stillhet | Tahtoisin tuskan hiljaisesti kantaa | Erik Sjöberg (Vitalis) 1824 | Niilo Rauhala 1996 |
| 574 | Jesus, tänk på mig | Muista minua, Jeesus, päivän kuluessa | Rudolf F. E. Zetterqvist 1936 | Niilo Rauhala 1976, 1999 |
| 596 | Du gav mig, o Herre, en teg | Soit haltuuni, Herrani, viljelysmaan | Carl-Reinhold Sundell 1934 | Anna-Maija Raittila 1999 |
| 636 | Det finns ett land av ljus och sång | On jossain valon, laulun maa | Isaac Watts 1707 | Niilo Rauhala 1997 |

Lähde Den svenska psalmbokenin osalta Luettelo Ruotsin kirkon virsikirjan virsistä
Käännös suomeksi
Luettelo Harry Potter -sarjan hahmoista

Tämä artikkeli kertoo Harry Potter -sarjan hahmoista.